นักวิ่งนัดพบรวมพล ชวนคนวิ่งชมวังเมืองเพชรบุรี
นายณัฐวุฒิ เพ็ชรพรหมศร ผู้ว่าราชการจังหวัดเพชรบุรี หัวหน้าส่วนราชการและประชาชน  ร่วมกิจกรรม วิ่งชมวัง ณ ห้างสรรพสินค้าโรบินสัน อำเภอ เมือง จังหวัดเพชรบุรี ผู้ว่าราชการจังหวัดเพชรบุรี เปิดเผยว่า จังหวัดเพชรบุรีให้ความสำคัญด้านการออกกำลังกายด้วยการวิ่ง ซึ่งนับเป็นวิธีการออกกำลังกายที่ง่ายที่สุด ไม่ต้องใช้อุปกรณ์อะไร มีเพียงรองเท้าผ้าใบ ก็สามารถวิ่งได้ทุกที่ แต่ผลลัพธ์ที่ได้นับว่าช่วยส่งเสริมสุขภาพร่างกายได้มากที่สุด จังหวัดเพชรบุรีได้ส่งเสริมกิจกรรมวิ่งทุกรูปแบบ เช่นการวิ่งแบบสัมผัสธรรมชาติ บนผืนป่า วิ่งริมทะเลหาดทรายเม็ดแรกและการวิ่งชมวังครั้งนี้ การจัดกิจกรรมวิ่งแต่ละครั้งไม่เพียงได้ประโยชน์ ส่งเสริมการวิ่งเพื่อสุขภาพ แต่นักวิ่งยังได้ชมทัศนียภาพ ความงดงาม ทิวทัศน์ แหล่งของดีเมืองเพชรมากมาย สมเป็นเมืองแห่งการท่องเที่ยวและที่สำคัญยังมีอาหารอร่อย ที่แปลกแตกต่างจากที่อื่น ทั้งความอร่อยแห่งรสชาติเมือง 3 รส สมคำร่ำลือ และรับประกันมาตรฐานความเป็นเมืองสร้างสรรค์ด้านอาหารจากยูเนสโก หลังการวิ่ง ผู้ว่าราชการจังหวัดเพชรบุรี มอบถ้วยรางวัลให้ผู้ชนะในแต่ละรุ่น แต่ละประเภท พร้อมกล่าวเชิญชวนให้นักวิ่งทั่วประเทศได้มีโอกาสไปวิ่งที่เพชรบุรีเพราะจะมีกิจกรรมวิ่งที่จะจัดต่อเนื่องกันตลอดทั้งปี หรือนักท่องเที่ยวประเภทนักปั่น จังหวัดเพชรบุรียังมีเส้นทางจักรยาน สำหรับนักปั่นที่ชื่นชอบธรรมชาติได้มาสัมผัสพื้นที่เพชรบุรีและยิ่งช่วงนี้เป็นหน้าผลไม้เมืองเพชรบุรี ทั้งทุเรียน เงาะ มังคุดและผลไม้หลากชนิด ยิ่งเพิ่มความสุขให้ผู้มาเยือน